שיחה:כרמל ווייסמן

message: הערך נכתב לאחר ראיון עומק עם ד"ר ווייסמן ובהסכמתה. Shani - שיחה 02:19, 30 ביולי 2022 (IDT)
thread_title: כתיבת הערך

message: ראשית, לא בטוח שהיא עוברת את הסף שלנו לערכים אודות אקדמיים היות שאין לה תואר אקדמי של פרופ'. שנית, לא ברור אם יש לכתוב וייסמן או ווייסמן. ראיתי את שתי צורות הכתב. שלישית, יש עומס של קישורים חיצוניים - רובם לראיונות ולהרצאות - זה מיותר. אפשר להשאיר כמה אבל אין צורך בעשרות קישורים. גילגמש • שיחה 01:25, 30 ביולי 2022 (IDT)
replies: text: תודה, גילגמש. הערך עדיין בעבודה, כאמור. אשמח אם תביע דעה כשאסיים. כרגע הוא עדיין בעריכה ואכן יש לקצץ חלק מהקישורים החיצוניים. אני עובדת על זה. לגבי כיתוב שמה, היא כותבת היום ווייסמן, ולכן כך נכתב שם הערך, אך נכון שבעבר כתבה את שמה באופנים שונים. ציינתי את הדרכים השונות בפריט הוויקידאטה שלה, ויצרתי קישור מאחד המקומות בהם צוטטה בכתיב אחר. אוסיף את זה עתה גם בפתיח. לגבי חשיבות -- בעיניי אין ספק בחשיבותה, אחרת לא הייתי כותבת את הערך. החשיבות מבחינתי מגיעה לאו דווקא בשל היותה אקדמאית, אלא בשל שילוב פעילויות שלה בזירה הציבורית, במיוחד כאושיית רשת, אך גם כחוקרת וסופרת. אין רבים כמותה בישראל בהקשר של חקר תרבות האינטרנט. כן יש גברים שעושים דברים דומים למה שהיא עושה, ויש עליהם ערך. יש לקוות שכשכתיבת הערך תסתיים, הקהילה תמצא בו חשיבות. אם יעלה צורך, אביא דוגמה או שניים לערכים דומים, אך בשלב זה הייתי רוצה קודם לסיים את העריכה. בברכה, Shani - שיחה 01:59, 30 ביולי 2022 (IDT)
replies: text: : אני מסכים עם דברי שני, ואוסיף כי על אף שהערך עדיין בשלבי כתיבה, להתרשמותי, חשיבותה נובעת גם מפעילותה כעיתונאית במעריב ועוד, ואולי כדאי להרחיב מעט בנושא, שכן הרף החשיבות לגבי עיתונאים כידוע אינו גבוה במיוחד. אגסי - שיחה – הטיות יש לתקן 15:28, 30 ביולי 2022 (IDT)
replies: text: ::סיימתי בשלב זה את העריכה. גילגמש, השתדלתי להתייחס לכל מה שהעלת. הבה ניתן לקהילה להתרשם. אם עולות שאלות, אשמח לנסות להרחיב היכן שנדרש. אוכל כמובן גם לבדוק מול ד"ר ווייסמן אם יש לה מידע נוסף, אך ארצה לעשות זאת באופן מרוכז, אז אני ממתינה למשובים ספציפיים. אגסי, תודה רבה על התמיכה. הכנסתי את השאלה על פעילות עיתונאית במעריב לרשימה. בברכה, Shani - שיחה 17:06, 30 ביולי 2022 (IDT)

text: ::שכחתי לציין כמה דוגמאות לערכים של א.נשים עם הישגים דומים (חלקם מעט יותר, חלקם מעט פחות אך כך או כך, באותו "מילייה", באותם חוגים חברתיים\תרבותיים), שכן זכו לערך: תומר פרסיקו הוא אולי הדוגמה הטובה ביותר: גם בעל דוקטורט בלי תקן אוניברסיטאי, אך דמות תרובתית ידועה בתחומה. הוא ווייסמן צמחו במסלול דומה מהבלוג ברשימות. בעלי מקבילות כזו או אחרת נוספים: רועי צזנה , קרין אלדאה ויובל דרור. חלק מהם כתבו אמנם שני ספרים, אך קרין לא. כך או כך, החשיבות מגיעה לאו דווקא מהפעילות כסופרת, אלא משילוב הפעילות הרשתית-חברתית-אקדמית שלה, שהפכה אותה לדמות משפיעה בנוף האינטרנט הישראלי באופן עקבי כבר יותר משני עשורים. ספרה השני, אגב, בדרך. מצרפת גם את עפרי אילני לרשימה. Shani - שיחה 18:19, 30 ביולי 2022 (IDT)

text: דיון מנומק יביא, לדעתי, למסקנה שכרמל וייסמן עומדת באמות המידה של חשיבות אנציקלופדית של ויקיפדיה. אבל אני מציע, לשם שינוי, להימנע ממנו, לעצור ולחשוב אם ההתקפה הפבלובית על אישה בשל אי חשיבותה האנציקלופדית לכאורה היא מהלך נבון, או בדיוק מסוג המעשים שמחזקים את תדמיתה של ויקיפדיה כמיזם לא ידידותי לכל מי שאינו גבר לבן. בועז מ - שיחה 18:42, 30 ביולי 2022 (IDT)
replies: text: :בועז מ אולי תסביר למי התכוונת לגבי הטענות להתקפה פבלובית כי הדבר לא ברור די הצורך. גילגמש • שיחה 18:16, 31 ביולי 2022 (IDT)
replies: text: ::  גילגמש, אם זה משנה, אינני חושבת שבועז כיוון את דבריו אליך דווקא, אלא בחר להתייחס כאן באופן כללי למגמה שאכן קיימת (או היתה קיימת) של מחיקה או העלאה לדיוני חשיבות ערכים על נשים, באופן יחסי יותר מאשר ערכים של גברים.

text: ::בועז מ , רוב תודות לך על התמיכה בהשארת הערך וחשיבותו, וגם על העלאת המודעות לפער המגדרי הקיים בוויקיפדיה. אתה בהחלט צודק שאנחנו חיים בעולם שבו יש bias חברתי כלפי נשים, ואתה גם צודק (מאוד) שהוא בא לידי ביטוי גם בתוך ויקיפדיה, כולל כאן אצלנו בוויקיפדיה העברית. חשוב לציין שעם השנים והעבודה לצמצום הפער המגדרי בוויקיפדיה (משהו שאני מעורבת בו כבר כעשור), אני רואה מגמה נוספת כאן אצלנו שמשמחת אותי: עורכים-גברים מעורבים, אכפתיים, שתומכים במיזם "ויקי-נשים" ובתת המיזם שלו, "נשים באדום", ועושים עבודה עיקבית כדי לשנות את המצב ולצמצם את פערי הידע הקיימים בוויקיפדיה בכלל.

text: ::אז לטובת כל מי שקורא\ת את זה ואולי יש לו\ה ספק, עוד חשוב לי לציין שמבחינתי לא חשתי שגילגמש מתכוון כאן ספציפית להתקפה. ותיקים בקהילה זוכרים אולי שבתחילת הדרך שלי כאן (לפני 11 שנה) גילגמש ואני היינו לעיתים מתנגחים (משהו שאינני נוהגת לעשות הרבה). אך מאז עברו הרבה מאוד מים. בשנים האחרונות צפיתי בשינוי אמיתי בהתנהגותו בתוך וויקיפדיה, ובמיתון משמעותי של הדרך שבה הוא מציע משוב, וזה שימח אותי מאוד. היום הוא מבחינתי ויקיפד ותיק שאני מעריכה את דעתו (גם אם אנחנו לא תמיד מסכימים). כל זה כדי לומר שמבחינתי, המשוב שהוא נתן בזמן שהערך היה עדיין בעבודה, היה על מנת לשפרו, והנחתי כוונה טובה, כלומר, שגילגמש מציע נקודות שכדאי להתייחס אליהן ולתת עליהן את הדעת על מנת שהערך ישאר, לא כדי שימחק. זאת ועוד, לגילגמש יש היסטוריה ארוכה של סיוע למיזם ויקי-נשים, ולכן אני באמת ובתמים לא חושבת שהוא הגיע לערך הספציפי הזה עם כוונת זדון למחוק אותו.

text: ::בשורה התחתונה, אני תקווה שהערך מדבר בעד עצמו (גם בעבודה הוויקיפדית וההקפדה היתרה על מקורות שנעשתה בו), ושככל שיקראו אותו יותר אנשים בקהילה, כך יתבהר שאכן יש לו חשיבות. כמו בועז ואגסי, אני מקווה שלאחר תשובותיי לגילגמש (כולל הרפרנס לערכים דומים שקיימים), לא יהיה כאן מי שיעלה את הערך לדיון חשיבות. אך אם זה בכל זאת יקרה, אני מקווה שיהיו מספיק ויקיפדים וויקיפדיות בקהילה שירימו דגל ויצביעו עבור השארתו. אני מאמינה שהערך הזה עומד בקריטריונים של חשיבות אנציקלופדית, אחרת לא הייתי משקיעה זמן יקר (מאוד) בכתיבתו. יש לקוות שאחרים יראו זאת גם. תודה, כך או כך, על התמיכה בהשארתו ועל כל המשובים שנועדו לשפרו. זו המהות של מה שאנחנו עושים כאן יחד. Shani - שיחה 22:20, 31 ביולי 2022 (IDT)

text: ::אני מניח שאתה יודע מיהו פבלוב, ואם לא, יש עליו ערך בוויקיפדיה. בועז מ - שיחה 17:13, 1 באוגוסט 2022 (IDT)
replies: text: :::תודה לך שני על דבריך. לבועז אגיד שאם כתבתי שאני לא בטוח לגבי החשיבות יש לקבל את דברי כמו שהם - העלאת תהייה. לא כתבתי שאין חשיבות. במקרה כזה היתי מציב תבנית חשיבות, פעולה שלא ביצעתי. זאת הייתה התייעצות מקדימה בדף שיחת הערך. באשר לחשיבות, קיבלתי את דבריה של שני ושל אגסי לגבי החשיבות האנצ'. אני מודה גם על צמצום מספר הקישורים החיצוניים. גילגמש • שיחה 14:37, 2 באוגוסט 2022 (IDT)
thread_title:  כמה עניינים 

message: *בוויקיפדיה העברית נהוג לכתוב תאריכים כ”31 ביולי 2022“ ולא כ”31.7.2022“/”31/7/2022“
*יש הרבה יותר מדי קישורים ומאמרים שאינם כהערות שוליים, צריך לבחור כשלושה עיקריים מכל סוג, כדי איכשהו להגיע להיקף רגיל.
― מקף︙ණ‏ 19:28, 31 ביולי 2022 (IDT)
replies: text: שלום, מקף. לגבי התאריכים, בסדר, יתוקן, אם כי אציין שאני לא פעם ולא פעמיים רואה שימוש בפורמט המקוצר בהערות שוליים וקישורים (שם זה נמצא -- בראש הערך זה נכתב בפורמט הארוך והמלא). לגבי קישורים ומאמרים, ראשית אומר ש"יותר מידיי" הוא עניין יחסי. אין לנו על פי מיטב ידיעתי סטנדרט אחיד. ישנם ערכים עם רשימות מאוד ארוכות וישנן עם מאוד קצרות (או לא בכלל). ברשימות שהכנסתי השתדלתי ליצור רשימה מצומצמת יחסית של דברים נבחרים, גם בפרק "מכתביה" וגם בפרק "לקריאה נוספת". פרק הקישורים החיצוניים צומצם מאוד עוד לפני שהסרתי את תבנית ה"בעבודה" ומכיל את המימינום (קישור 1 לרדיו, 2 מהטלוויזיה, 1 מהעיתונות, ומבחר של כ- 3-4 הרצאות). אני רוצה לוודא שאני מבינה נכון היכן הרגשת שעמוס מידיי? האם אתה מתייחס ספציפית לבפרקים מכתביה ולקריאה נוספת? או שאתה מדבר באופן כללי על איך שנכתב הטקסט? תודה על ההבהרה, Shani - שיחה 21:40, 31 ביולי 2022 (IDT)
replies: text: : בעיקר לכתביה וקריאה נוספת.― מקף︙ණ‏ 21:55, 31 ביולי 2022 (IDT)
replies: text: ::תודה על ההבהרה. אשב על זה שוב בימים הקרובים, אך אם עד אז יש משהו שנראה לך ממש מיותר, אשמח אם פשוט תסיר אותו. אם יהיה משהו שהסרת שאני יודעת שהוא חשוב באופן מיוחד, אחזירו עם הסבר. תודה לך על המשוב הבונה! Shani - שיחה 22:22, 31 ביולי 2022 (IDT)

text: ::מקף, מעדכנת שצמצמתי עד כמה שיכולתי את הפרקים עליהם דיברת. לגבי תאריכים, לא מצאתי בגוף הטקסט תאריכים כפי שתארת, רק בפרק מאמרים לעיתונות, ובו כאמור כותבים פעמים רבות באופן מצומצם. בשאר המקומות בהם מוזכרת שנה, זה נכתב על פי כללי כתיבה ביבליוגרפית, ולכן גם תקין. אם פספסתי משהו, אשמח אם תתקן או תיתן הפנייה ספציפית. שוב תודה על המשוב! Shani - שיחה 23:59, 31 ביולי 2022 (IDT)
thread_title:  תאריכים, ריבוי קישורים ומאמרים 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://homepages/ נמצא כקישור שבור. מומלץ להוסיף https://web.archive.org/web/20130718060421/http://homepages/ לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 17:46, 16 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022) 

message: שלום. בתהליך הארכוב, החזיר הארכיון שגיאות לאחד או יותר מהאתרים ששלחתי לארכיון.
להלן קישורים שהחזירו שגיאה והשגיאה המתאימה.
* https://www.youtube.com/watch?v=aZLaZbUxqUE עם שגיאה 
בכל מקרה זו תהיה ההודעה היחידה לגבי קישורים אלו, ולא יעשה ניסיון נוסף לארכוב קישורים אלו.
בידידות.—InternetArchiveBot (דווח על באג) 01:04, 1 בנובמבר 2023 (IST)
thread_title:  בעיה בקישורי ארכיון בערך (אוקטובר 2023)